Inspirat din fapte reale
LONG ISLAND, NEW YORK 2002
Le mulțumesc părinților și susținătorilor de la primărie
pentru că sunt cu noi în această seară specială.
Azi începem cel mai ambițios an școlar de până acum.
Am câștigat oameni și voturi. Mai simplu de atât n-o pot spune.
Copiii noștri devin mai deștepți.
Harvard, doi. Dartmouth, doi.
Yale, trei. UPenn, locul șapte.
Grija față de comunitate...
Comunitate, părinți, administratori, profesori...
Săptămâna asta, Wall Street Journal a publicat o listă
pe care eu și colegii mei o așteptăm tot anul,
cu topul școlilor publice americane,
pe baza testelor și a ratei de acceptare la facultate.
Roslyn e pe locul al patrulea.
Vi-l prezint pe cel care a reușit asta.
În 10 ani, el ne-a revigorat sistemul educațional,
de la învățământul preșcolar până la cel liceal.
Vă rog să-l întâmpinați pe scenă
pe directorul districtual și prietenul meu, Frank Tassone !
SCANDAL ÎN EDUCAȚIE
'Neața !
Salut !
Haide, Bulldogs !
- Ați auzit de dl Kopple ? - Soția i-a făcut gemeni aseară.
Trimite-i flori și o gustare.
- Putem scoate astea ? - Fac bine la moral.
"1" ar arăta mai bine.
O înțeleaptă a spus
că ideea nu e să ai ceea ce vrei, ci să vrei ceea ce ai.
Dnă Gluckin, abia te mai recunosc. Nume nou, birou nou, post nou...
Același salariu, aceleași hârțoage.
Iulie și august sunt aranjate, cheltuielile sunt arhivate.
- Mai e ceva... - Intrările de siguranță sunt rezolvate.
Azi discut strategia cu primăria.
Frate ! Ți-ai băut cafeaua.
Dr. Tassone ? Vreți să decolați pentru conferința din Las Vegas
de la JFK sau Newark ?
De unde e mai ieftin.
- Mary Ann, îmi aduci sucul dietetic ? - Sigur, dar mai e ceva.
Carol Schweitzer e în sala de ședințe de la 6:30.
Zice că trebuie să vorbiți urgent.
Chad Schweitzer e fiul ei. Mă ocup. Mersi !
- Succes ! - Termină !
Fă-ne o favoare. Dacă nu iese într-o oră, sună la Urgențe.
Voi bate la uși până când mă ia cineva în serios.
Militzok face favoritisme. Nu-l lasă la baie în timpul testului !
El are o vezică hiperactivă. Chad, spune-i.
- Am un bilet de la doctor. - Dnă Schweitzer, calmați-vă.
Nimeni nu mă ascultă ! Nu știu ce să mai fac.
Chad e la fel de dotat ca toți colegii de an.
Mi-e frică ! Dacă nu intră în OMNI...
Și începe să se creadă inferior...
Nu. Voi discuta cu dra Militzok. O să rezolv problema.
- Da ? - Da !
Vom programa un nou test pentru Chad.
- Cu ieșire la toaletă inclusă. - Mersi, dr. Tassone.
Nu-i nevoie. Chad e deștept și are viitorul în față.
E treaba noastră să-l ghidăm.
Mulțumesc.
Ciudat ! La vârsta ta, n-am intrat la cursul accelerat de matematică.
- Serios ? - Nu-mi ieșeau înmulțirile.
Am crezut că s-a terminat totul, dar am recuperat.
Știi ceva ? Acum, eu fac programa la matematică.
"Dle Tassone, vă mulțumesc că sunteți un director grozav."
BAGHETA MAGICĂ DE ZIUA ZĂPEZII
Te pot ajuta ?
Nu, mersi. Am venit la dna Cremona.
Nu-i aici, dar îți răspund eu la întrebări.
- Serios ? - Da.
- Nu vreau să deranjez. - Nu, intră.
Făceam niște tabele. Ia loc.
- Nu cred că ne știm. - Sunt Rachel.
- Ești sora mai mică a lui Neil. - Da. Ce memorie bună !
Sper că e cuminte la Northwestern.
Da, îi place. Face biochimie.
- Au și o secție bună de jurnalism. - Da.
Am de scris un articol despre propunerea SkyWalk din noul buget.
Trebuie să aflu prețurile de la administrație.
O scurtă declarație. Super !
Am întrebat liceenii cum le putem ușura ziua.
Așa că ne-a venit ideea "SkyWalk",
un pod care leagă toate clădirile școlii.
E o inițiativă ambițioasă.
Abia așteptăm să începem în mai, după ce se aprobă planul.
E tot ce îmi trebuie. Mersi mult.
- Atât ? N-ai alte întrebări ? - Nu, e doar un articol neutru.
Pe cele serioase le dau seniorilor.
Rachel, e neutru doar dacă permiți tu asta.
Așa ți-ar spune cei de la Northwestern.
Un jurnalist poate transforma orice sarcină într-o știre.
Ești ocupat ? Câțiva colegi vor să-ți mulțumească.
Rachel Bhargava, jurnalistă la Hilltop Beacon.
Bob Spicer, președintele consiliului școlar.
Ești colegă cu fiica mea, Becca ?
- Salută-ți tatăl din partea mea. - Mi-a părut bine.
Dacă mai ai întrebări, discută cu Mary Ann.
O să-ți caut semnătura în ziar.
Cererea e imensă. Explodează !
În Roslyn Heighs, patru camere costă peste un milion.
Așa ceva nu vezi în Syosset sau în Jericho.
Sunt mai departe de oraș.
- Nu Manhattan. Nu Great Neck. - E datorită școlilor publice.
Dacă sunt bune, prețul caselor crește.
Firma noastră a vândut nouă loturi în zonă de când a apărut articolul.
O mică atenție de la noi.
- Țineți-o tot așa ! - Mulțumesc.
Facem o poză pentru biroul meu ?
Vă mulțumesc tuturor că ați venit azi.
Mulțumesc.
- Să-l lăsăm să se întoarcă la treabă. - Mulțumesc mult.
Nu pot mânca astea. Du-le într-un spațiu comun.
- Nu mai aveau cu semințe de in. - Nu-i nimic. Mersi.
Cât crezi că face Bob la postul lui principal ?
Bob Spicer ?
Cel puțin 60 000 pe an. Poate chiar peste sută, la piața actuală. De ce ?
Nu contează.
Pari obosit. Du-te acasă mai devreme, să te odihnești.
Am lectură din Dickens. Poate mă fofilez,
ca să mă pregătesc pentru conferința din Vegas.
Nu fugi de la lectură.
Femeile alea te adoră și o spun și altora.
Votul pentru noul buget e doar peste nouă luni.
Da, SkyWalk.
E important, ne duce pe primul loc. Doar asta contează.
- Dieta asta mă distruge. - Ce-i chestia aia ?
- Are cărbune în ea, cică. - Da, cărbune.
Aș ucide pentru un carbohidrat.
Nu știu unde poți găsi.
- Ce javră ești ! - Vrei o gură ?
- Urăsc pastrama cu secară. - Gurița mare.
- Ce bună e ! - Nu-i așa ?
Haide, mai poți !
- Încă o gură. - Te omor !
Nu spun nimănui.
Ești un băiat în creștere.
Mănâncă naibii sendvișul.
Începem ?
Ce credem despre Martin Chuzzlewit ?
În regulă...
Cultura nu este pentru toți.
Până la urmă, am avut o discuție bună.
- Te pot întreba ceva personal ? - Sigur.
Știi... Jonah are dificultăți din cauza despărțirii.
Dna Schlacter mi-a zis că s-a mai relaxat la muzică.
- Da. Îți mulțumesc că l-ai băgat... - Cu plăcere.
Ne-a fost foarte greu și...
Tu ne-ai ajutat mult.
Oricând e nevoie.
Frank, îmi pare rău.
Vrei binele fiului tău. Nu te simți prost.
Asta te face puternică. E...
Cred că amintirea ei e încă foarte proaspătă.
N-aș zice că sunt surprins.
Jenny a greșit niște hârtii. Îi salvez pielea.
Jenny are o mătușă bună.
Cum a mers cu Dickens ?
Săptămâna asta, am fost la Sharon Katz.
Știam eu.
Nu trebuia să mă ofer s-o ajut la vase.
Biata femeie ! Nu e deloc genul tău.
Deloc...
- Jamieson. - Adoră engleza. Fan Nietzsche ?
Foarte bine. Di Gennaro ?
Di Gennaro... Studii sociale. Istorie universală, clasa a no...
Istoria americană. E și antrenoare la juniori.
Astea-s ușoare. Uite una grea.
- Todd Hunter. - Rahat !
Todd Hunter...
Dle Todd Hunter ! Cum merge liga de bowling în sezonul ăsta ?
Suntem în frunte. Dar avem meci cu Jericho duminica asta.
Jericho... Îi veți face praf.
Mulțumim pentru tratație.
Măcar atât pot să fac. Scuzați-mă.
Ești entuziasmat pentru Vegas ? Eu am făcut bagajele, sunt pregătit.
E sănătos să scapi de soție câteva zile.
Exact !
Vrei să știi câte oferte avem de la contractori ?
Pentru construcția SkyWalk. Ați analizat mai multe, nu ?
Cred că am avut patru sau cinci.
- De la ce firme ? - Care e tema articolului ?
E un articol despre SkyWalk.
Ziarul școlii e interesat de specificații de construcții ?
Îmi dau o oarecare libertate. Vreau să-mi fac o intrare interesantă.
- Bine, Ruth. - Rachel.
Îți propun o abordare grozavă.
- Vrei să notezi ? - Înregistrez.
SkyWalk e un proiect minunat.
Va fi prima pasarelă din Long Island
și va face de rușine școlile din Jericho și din Syosset.
Va arăta grozav și ne va ușura viața.
Mersi, sfârșit. Noapte bună și succes ! Cu ce te mai pot ajuta ?
Aveți ofertele la îndemână ?
Nu. Sunt în subsol. Pierdute în analele istoriei.
Sunt liberă în următoarea pauză.
Serios ?
Bine.
Succes la căutare !
ARHIVĂ
- Ai nevoie de ceva ? - Doar de câteva copii.
Bine.
- Ești într-a zecea ? - A noua.
Fiul meu Jake e în clasa a doua la Bellmore.
Aproape de aici. În South Shore.
Clădirea e veche. Uneori avem infiltrații.
Dar se opresc cam după un minut.
Dă-le bine. Ne trebuie vagoane de marfă.
Știu la ce vă gândiți.
Inițial, sumele par prohibitive,
dar, cu ceva viziune, pot scădea semnificativ.
Beneficiile unui astfel de program sunt remunerative.
Mi-ar plăcea să vedeți ce facem dacă veniți în Long Island.
Vom fi pe Coasta de Est în noiembrie sau în decembrie.
Bine !
Vino să bem ceva înainte de plecare.
Ai grijă de tine.
Ce vă dau ?
Apă minerală cu lămâie. Pot vedea meniul de mâncare ?
Kyle.
Kyle Contreras.
De la liceul Plandome, acum vreo 15 ani. Nu ?
Am predat engleza acolo.
- Dr. Tassone. - Frank.
Credeam că ne veți uita din clipa în care am plecat.
Ai fi surprins. Aș vrea să uit unele lucruri, dar...
Știi ce aș vrea să uit ? Peruca lui Lippman.
O ții minte ? Avea... Două valuri.
Doamne, peruca lui Lippy !
- Predai engleza la... - Nu, acum sunt în administrație.
- Director ? - Nu, superintendentul școlilor.
Adori să spui asta ! "Superintendentul școlilor" !
O fac de 12 ani. E grozav, dar are și dezavantaje.
Mi-e dor să stau în clasă, cu elevii.
Dar tu ? Mai scrii ?
Povești scurte SF, nu ?
Umblai cu un exemplar răpciugos din "Dune".
Le scriam ca să scap de rezumatele dv.
Era una bună despre colonia extraterestră.
Ți-am menționat-o în fișă. Pentru Stony Brook, nu ?
Da, pentru Stony Brook.
M-am plafonat la Stony Brook.
După câțiva ani, m-am mutat aici.
Până de curând, am făcut dans.
Dans ?
Mulțumesc.
Soția ta vine cu tine la chestiile astea ?
- E în New York ? - Nu, soția mea a murit.
- Îmi pare rău. - E în regulă, a fost demult.
Înainte să-mi fii tu elev.
- Cum e mâncarea ? - Proastă.
Încercăm în altă parte ?
- Credeam că stai două zile. - Doar în weekend.
- Ai multe costume pentru un weekend. - Nu știi ce se poate ivi.
Da. Asta era specialitatea ta, nu ?
Chiar și când predai engleza, purtai tot timpul costum.
- Care-i problema cu costumele ? - Nu știu, e...
Cam trist. Un picuț cam trist.
Cred că sunt niște sticle în minibar. Nu sunt sigur...
Frank, ai voie să mă privești în ochi.
- Nu. Eu nu sunt... - Sigur.
Tată !
Am adus cina !
S-a întâmplat ceva azi ?
Am vorbit cu superintendenta adjunctă pentru un articol.
Femeia care se ocupă de tot.
Poate fac angajări în dezvoltare.
Ești supracalificat.
MALLUL ROOSEVELT FIELD
- Stați târziu, dnă Gluckin ? - M-ai speriat !
Aveți planuri în weekend ?
Vreau să stau liniștită acasă, cu copiii.
Distracție plăcută ! Pe săptămâna viitoare !
- Scuzați sperietura. - Nu-i nimic.
În primul rând, sunt prea mici.
O știți pe nepoata mea, Jenny Acquila ? Lucrează cu mine la Roslyn.
- Nu e un loc minunat ? - Absolut.
Cred că Howard vinde o groază de Chevy-uri.
Face vânzări part-time. Sunt mândră de el.
Planific o renovare serioasă după încheierea sezonului.
- Pe cine ai angajat ? - Pe Jim Boy.
Ești sigură că Jimmy poate duce un proiect așa de mare ?
Da, o să-i facă bine. Va fi ceva nou pentru el.
Mătușă Pam, putem vorbi un pic înăuntru ?
Ce se întâmplă ?
Sincer... Mă simt prost că aduc vorba, dar...
Vine ziua lui Jake.
Își dorește o consolă Sony Playstation.
Cu jocuri video ?
Toți prietenii lui au, iar el se simte exclus...
Stau prost cu banii.
Mă gândeam că, dacă Howard se descurcă bine...
Ți-i dau imediat ce fac rost.
Ia-i de pe card.
Amber, mă lași un pic singură cu verișoara Jenny ?
Mersi.
Mă întrebam dacă mi-i poți da din contul perso...
Se va regla la finalul lunii. Fac asta de mult timp.
Își dorește foarte mult Playstation.
Pune factura pe birou luni dimineața. Stai liniștită.
Scuză-mă. Trebuie s-o fac pe gazda.
- Nu înțeleg. Ce-i asta ? - Articolul despre SkyWalk.
Nu, sunt două pagini de oferte,
materiale de construcție și ordine de urbanism.
- Se numește jurnalism. - Cititorii noștri au 15 ani.
Trebuie să-i predăm fiecare număr lui Bressler înainte de tipar.
- Și dr. Tassone, Pam Cremona... - Pam Gluckin.
Nu suntem de la "New York Times". Operăm în afara programei.
Suntem un club menit să ne ducă la facultăți bune.
Avem o oarecare finețe în abordarea știrilor.
Dar stai liniștită, te vei obișnui.
SKYWALK SE DOVEDEȘTE UN PROIECT SCUMP
ELEVII, ENTUZIASMAȚI DE PROIECTUL SKYWALK
JAMES D MCCARDEN ȘCOLILE PUBLICE ROSLYN
Domnule, câte dintre magazinele noastre ați vizitat astăzi ?
Câteva. Cele din Farmingdale și Islip nu aveau ce căuta.
Oferim livrare gratuită clienților importanți.
- Crezi că sunt important ? - Rezonabil de important.
Unde duceți marfa ?
La naiba !
Îl chem eu, e aici.
Știi ce părere au despre telefoanele pe teren.
- E Larry, vrea cu tine. Vărul meu. - Cu mine ?
- Zi-i că îl sun după 18. - Spune că e vorba despre școală.
- Larry, de la firma de saltele ? - Acum e la Ace Hardware.
Puștiul mi-a dat adresa unui apartament din Westhampton.
La 80 km de Roslyn. Adresa unui apartament.
De ce un contractor al școlii ar cumpăra produse tocmai din Selden ?
N-am face-o. Luăm materialele en gros. Facem licitații.
Lăzi cu scule ? Dușuri ? Astea sunt pentru case.
- Nu pentru școală. - Ceva nu e bine.
Cine e James McCarden și de ce are card la Roslyn ?
Nu știu. Nu lucrează la Roslyn.
Stai un pic. Pam Cremona sau Pam Gluckin...
Pe primul ei soț nu-l chema McCarden ?
Nu se poate !
Chiar Pam Gluckin să aibă o casă pe Dune Road ?
E chiar în spatele tău.
Bună, Pam !
Vă mulțumesc că v-ați făcut timp să discutați cu mine.
Spuneți-mi ce sperați să realizați în clasa a șasea.
Începe tu, Heather.
Vreau să iau doar 10 și să mă fac chirurg, ca mama.
Super ! Dar, doar pentru azi, ați putea să...
Veniți ! Repede !
O clipă. Revin imediat.
A furat 30 000 de dolari din bani publici. Doar de la Ace Hardware...
Cine știe cine mai are cont ?
Avem responsabilitatea să anunțăm primăria.
E o infracțiune. Trebuie să chemăm poliția, FBI...
Era Juridicul. Recomandă să anunțăm.
Asta sună cam... Bine, îl sun pe primar.
Vrei să vorbești și tu ?
Adu-i un pahar cu apă !
Trebuia să fi verificat. Pam lucrează aici dinaintea mea.
- Nici nu mi-a dat prin cap... - Nu e vina ta.
Ne-a câștigat încrederea de zeci de ani.
Iar noi am adormit la volan.
Mersi.
Înainte de toate, trebuie să știm cu ce ne confruntăm.
Phil e în biroul meu, evaluează...
Auditorul ? Ar trebui zburat ! El trebuia să descopere asta.
Nu putem să ne pripim. Miza e prea mare.
- Putem să... - Bine.
Îi acordăm o oră. După aceea...
- Dăm telefoane. - Da.
Cum a putut Jim Boy să fie atât de neatent ?
Nu-l mai folosesc la reconstrucție.
Trebuie să angajez un contractor profesionist.
Mătușă Pam...
Frank va rezolva problema. Știe cât însemn pentru școală.
Eu țin totul pe linia de plutire. O să le spună el.
Crezi că va afla cineva de Playstation ?
Nu ! Ți-am zis că m-am ocupat de asta. N-avem de ce să ne facem griji.
Asta e bine. Doar că...
Am făcut și câteva cumpărături de Crăciun în weekendul ăsta.
Voiam să-ți zic după sărbători, fiindcă ți-am luat ceva.
N-am vrut să stric surpriza. Jur că urma să rambursez tot.
- Cât ? - Nu mult.
Cam 1 600 la Lord & Taylor și încă 1 200 la Macy's.
Frank va rezolva.
- Dă-mi vești bune, Phil. - N-am cum.
Lipsesc cecuri, ordine de achiziții... Am crezut-o pe cuvânt.
Îmi spunea că rezolvă ea totul. Iar eu am crezut-o, ca un idiot !
Nici nu m-am gândit să verific !
O să-mi pierd slujba, o să pierd firma ! Ne vor omorî !
Nu moare nimeni ! Uită-te în ochii mei !
Tu ții frâiele aici. Spune după mine: "Eu țin frâiele".
- Eu țin frâiele. - Așa !
Adună-te. Concret, cât ai aflat că lipsește ?
223. Dar doar din chestiile evidente. Cine știe...
223 000.
- Asta-i suma. - Cum adică ?
Cu suma asta mergem la consiliu. 223.
S-ar putea să fie doar începutul.
N-ai de unde ști.
Facturile au dispărut. Pesemne că le-a tocat.
Poate că le-a rătăcit. Există un scenariu veridic,
în care restul cheltuielilor sunt legitime, nu ?
Poate. Nu știu.
Ea nu e o mare mafiotă.
Pam e prietena noastră și a făcut o greșeală stupidă.
Cum rămâne cu inspectorul statal ?
Havesi poate să dea buzna în birou, să facă un audit...
A făcut asta în 30 de ani, de când lucrezi tu ?
Exact.
Dă-mi o cifră și mă ocup eu de consiliu.
Toată lumea...
Suma totală este 250 000 de dolari.
Poftim ? ! 250 000 ?!
Tipa chiar are tupeu. Când o prind...
N-o vei prinde. O înhață poliția Nassau.
Și pe javra de fiu-său !
Lasă telefonul, Bob.
- De ce ? - Pentru că vom pierde totul.
Cum adică, Frank ?
Când se va afla despre Pam, vom atrage toate ziarele la poartă.
Cu tot respectul, dă-le naibii ! Asta e o infracțiune adevărată.
De când ești în consiliu ? De șapte ani ?
Opt.
De câte ori a fost votat bugetul fără incidente ?
- De opt ori. - Da.
Ce se întâmplă în mai, la aprobarea bugetului ?
Cel la care am lucrat tot anul. Subvenția pentru proiectul SkyWalk.
Înțeleg ce spune. Cum o să arate treaba ?
Un angajat al școlii fură sute de mii de dolari neobservat ?
De ce am mai pompa bani în sistemul școlar ?
Dacă izbucnește scandalul, bugetul e compromis. O luăm de la zero.
Dacă nu poți plăti profesorii, pleacă !
Asta nu poate afecta colegiile.
Universitățile de top ne-ar vedea într-o cu totul altă lumină.
- De ce ? - Dacă nu le convine ceva...
Pot renunța la copiii de la Roslyn.
Admișii pot fi respinși peste noapte. S-a mai întâmplat.
Să descurcăm problema.
Fără rezultate, coborâm în clasament. Celelalte școli ne scot din top 10...
- Jegoșii de la Syosset și Jericho ! - Iar prețul proprietăților va scădea.
Are dreptate, normal.
Imobiliarele, mai ales în Long Island...
- Măsura unui oraș e dată de... - Școlile publice.
După toată munca noastră de ani buni...
Vorbim despre elevii noștri aici.
Eu mai văd o soluție.
Pam, totul va fi în regulă. Te vom duce în curând la familia ta.
E în regulă ? Închide ușa.
Consiliul știe câte eforturi ai depus pentru Roslyn și elevii săi.
Știe că ești un om prețios
și de aceea vede problema ca pe o scăpare, ceea ce într-adevăr este.
Ca atare, nu va depune plângere și nu va implica poliția.
Vă mulțumesc tuturor !
Vei restitui integral școlii suma de 250 000 de dolari.
Sigur că da.
La finalul săptămânii, vei demisiona fără scandal.
Poftim ?
Mâine-dimineață, vei preda licența de administrator
și vei semna un acord de confi...
Nu înțeleg. Ce se întâmplă ?
Ai furat de la școli, de la contribuabili,
de la copiii pe care ar trebui să-i slujim !
Acest comportament e peste măsură de imoral.
E crud, scandalos, chiar sociopat.
Sociopat ? Poftim ?!
Egoismul fără rușine, personalitatea instabilă, căsniciile eșuate...
Ai nevoie de ajutor, Pam.
- Ajutor medical real. Ești bolnavă. - Ne facem griji pentru tine, Pam.
Sunt o femeie bolnavă...
Mi-e rușine pentru ce am făcut.
Mi-e rușine de mine. Nu am nicio scuză !
- Sociopatia. - Da...
Vom aranja totul mâine la prima oră.
Sigur.
Noapte bună !
- A mers mai bine decât credeam. - Ne-ai salvat, Frank.
Ce naiba a fost asta ? Mă auzi ?
Frank ?
Încerc doar să mă lămuresc. Ce a fost...
Nu eram sigur că vei suna.
Totul e în regulă ?
Da. Scuze, voiam doar să-ți aud vocea.
Unde e ?
- Stai jos. - Vreau să discut cu Jimmy. Unde e ?
E în dormitor, nu ? Nu mă atinge !
Bună, mamă !
"Bună, mamă" ?!
Ieși afară din casa mea ! Nu vreau să te mai văd aici !
- Să nu-ți mai văd fața ! - Termină ! Nu crezi ce spui !
- Nu crede niciun cuvânt. - Ce se întâmplă ?
- Mama și-a pierdut slujba. - Nu slujba, cariera !
Nu pricep. Nu te poți angaja la altă școală ?
Mi-au anulat licența.
Ce ai făcut, mamă ?
Le-am luat banii.
Da, am furat. Toți am furat.
Mergeți în camere, să discut cu mama.
Mașinile, hainele... Casa asta și celelalte.
N-ați vrut la școli de stat, ați vrut la facultăți private.
Am vrut să fiți mulțumiți de mine.
Pam, e în regulă. Te angajăm la dealerul de mașini.
Caută o recepționeră nouă.
O secretară ?!
Nu, nu chiar secretară. Vei găsi tu ceva.
Am diplome ! Am învățat ani buni pentru ele !
Am condus autobuzul, am făcut stenodactilografie, tot !
Ascultă, Pam !
Îmi vine rău !
Ești cea mai deșteaptă femeie pe care o știu.
Vom trece peste asta și vei cădea în picioare !
Vino încoace.
- Howard... - Știu.
Știu.
Dnă Gluckin ! Îmi mai puteți da cheia de la subsol ?
Vreau să mai caut niște chestii.
- De ce, Rachel ? - Vreau să verific ceva.
Îți pot răspunde eu.
Am făcut calculele.
Se pare că SkyWalk va costa circa opt milioane de dolari.
7,5.
Par cam mulți bani pentru o cosmetizare.
Cosmetizare ? Lumea adoră SkyWalk.
Inclusiv ziarul "Beacon". Ați făcut un sondaj.
Dar tavanele liceului au în continuare igrasie.
Unele clase au fost închise.
Ar trebui să discuți problema cu liga elevilor.
- Era și un cuptor de pizza. - Poftim ?
Am văzut un cuptor de pizza în evidențe.
Am întrebat-o pe Paula, de la cantină, iar ea nu știe...
Încetează !
Îmi pare rău că ți-o spun eu, dar nimeni nu-ți ascunde nimic.
Dimpotrivă. Venim zilnic aici la răsărit, fiindcă ne pasă.
Vrem să vă oferim educația adecvată, fiindcă suntem oameni buni.
Și vrem să aveți o viață bună. Bine ?
Bine.
Dar ordinele de achiziție sunt informații publice.
- Poftim. - Mersi.
Ai avut dreptate referitor la cuptor. Nu a ajuns la liceu.
L-am cumpărat pentru școala generală.
Fac pizza de zile întregi. Du-te și ia și tu o felie.
'Neața ! Bună, Rachel !
Dr. Tassone, Pamela Gluckin e cam stresată.
Am treabă, spune-i că nu pot.
- Dr. Tassone e ocupat. - Dă-te la o parte, te rog.
E în regulă.
Totul e în regulă.
Declarația mea de plecare. Pentru el.
- Mary Ann a zis că vreți să mă vedeți. - Da.
Ia loc. Închide ușa după tine.
Cred că e timpul să discutăm valoarea ta profesională aici.
Eu... Nu mă conce...
Stai liniștită. Vrem cu toții să reușești.
De aceea, dorim să te transferăm la biroul de utilități speciale.
Sigur... Dar credeam că mi se potrivește postul ăsta.
Facem doar niște mici schimbări și nu ne-ar strica un om în plus acolo.
Dar fostul post al lui Pam ?
Mă gândeam că mi s-ar potrivi postul de manager.
Philip Metzger va deveni manager interimar.
- Phil, auditorul ? - Da.
Până când îi găsim lui Pam un înlocuitor permanent.
Suntem mulțumiți de el.
Cred că ar trebui...
Știu ce i-ați făcut lui Pam.
Și cred că... Aș putea să le spun și altora...
Scuză-mă.
Am remarcat că acel colier îți pune ochii în valoare.
Mersi.
E nou, nu ? Parcă nu te-am mai văzut cu el.
Așa credeam și eu. Observ astfel de lucruri.
E luat de la Macy's sau din colecția Lord and Taylor ?
- Utilități speciale, ați spus ? - Da, așa cred.
Mersi, Jen.
"Nu eu sunt sociopata aici".
Mary Ann, îmi aduci o ceașcă din cafeaua cea nouă ?
Rocco, ești enervant ! Dă-te !
Mamă !
Eu sunt.
Nu ! Poftim ?
Te rog, nu mai suna aici !
- Cine era ? - O elevă.
Vor să doneze fondurile din parada de modă, să-mi acopere spitalizarea.
- Nu ești bolnavă. - Nu mânca. Le returnăm.
Ce naiba se întâmplă ?
Mai întâi, să vorbim un pic despre Pamela Gluckin.
Suntem alături de ea și de familia sa. Îi dorim însănătoșire grabnică.
Și acum, să trecem la distracție. Priviți cifrele, oameni buni.
Sunt cei mai buni indicatori de până acum !
Puteți să vă acordați aplauze.
Șase... Cinci...
Rachel, unde-i articolul despre strângerea de fonduri pentru cancer ?
Ți-l dau mâine.
- Mâine intră la tipar. - Bine. Atunci, diseară.
Dacă vrei să fii în echipă, trebuie s-o arăți.
O să întârzii.
Dumnezeule ! Serios ?!
Ce-i asta ?
Un proiect personal. Nu te privește.
Scuze că sunt pisălog. Știu că ai probleme acasă.
- Ce vrei să spui ? - Problemele cu tatăl tău.
Ce-i cu el ?
Părinții vorbesc. Știu că a avut probleme la serviciu.
Nu știi nimic.
La naiba, Rachel !
- Rach ? La masă ! - Bine.
Ce-s astea ?
Fac cercetări. Sunt facturi de la districtul școlar.
A facturat aparatură de laborator în valoare de 1 000 000 de dolari ?
Iar ăla e doar un furnizor.
Te-ai gândit să suni la firmă ?
Doamne ! Pierd avionul.
- Nu și dacă mai stai o zi. - Știi că n-am cum.
Te-ai putea angaja aici.
- Există școli și în Clark County. - Da, dar sunt bune ?
Roslyn era bună înainte să apari tu ?
Bună ziua ! Firma Champion Products, din Uniondale ?
Mă numesc Rachel...
Mi-ați fost de mare ajutor. Mersi, la revedere !
Exact. Da, pot aștepta.
Bellmore Fine Auto. Eu sunt Howard.
Bellmore Fine Auto ? În cartea de telefon scria "H. G. Consulting".
- Ce s-a întâmplat ? - Nimic, sunt doar obosit.
Iau eu facturile alea.
Urmează Wordpower Tech.
Au facturat 800 000 de dolari, dar nimeni nu știe cine sunt.
Și sunt consecvenți. Facturează anual, de 10 ani.
Firma e pe numele lui Thomas Tuggiero,
cu adresa în Manhattan. Telefonul e deconectat.
Să lăsăm asta deocamdată,
fiindcă urmează firma Portsville Office Supplies.
Ți-ai uitat cheia ?
Bună !
- Te pot ajuta cu ceva ? - Asta e...
- Fac un tur de piață. - Pentru cine ?
E... Am greșit apartamentul.
Te-ai întors !
Mersi.
- Ce avem la cină ? - Somon.
- Ce ai pățit ? - Am probleme la serviciu. Scuze.
- Somonul e cam uscat. - E grozav.
Știu când minți.
Un pic uscat. Dar cușcușul e o capodoperă.
Mersi mult.
- Cum a fost în Omaha ? - Plictisitor ca naiba.
Stăteam înghesuit între Doug și Joe.
N-aveam aer condiționat, deci îți imaginezi cum mirosea.
Au vorbit ore întregi despre programe STEM și ajutorul de stat.
- A fost de pomină. - Sună de coșmar.
Poate că vin și eu data viitoare.
Ca să te destind.
Nu te-aș supune la așa ceva.
Ai acte doveditoare ?
Presupuse plăți către furnizori, care n-au fost încasate.
Unele firme nici nu există.
N-ai de unde ști. Cum poți să știi sigur ?
WordpowerTech. Au facturat aproape un milion, și nimeni nu știe nimic.
E un apartament privat din Upper East Side.
- Nu înseamnă că... - Superintendentul are cheia !
Nick, pricepi și tu. Dacă n-a declarat, comite fraudă.
El îmi scrie recomandarea pentru facultate.
Fir-ar ! La dracu' !
Despre ce vorbim acum ?
Ești absolut sigură că vrei să faci asta ?
Pot sta și eu cu tine ?
Nu lăsa doctorii să afle că ai colesterolul mare.
Te vor obliga să faci lucruri oribile.
Așadar, ieri...
- Da, a fost... - Ce făceai acolo ?
Nu m-am supărat. Dar trebuie să fii sinceră.
Căutam adresa listată pentru un contractor aI școlii.
De ce ?
Sunt informații publice. Oricine le poate căuta.
Nu te-am întrebat asta, ci de ce.
Pentru un articol.
- Cred că ai potențial. - Dr. Tassone...
Serios ! Îți citesc toate articolele.
Ai progresat din septembrie anul trecut.
Ești încrezătoare, talentată... Știu că ai un viitor minunat.
Dar încă ești tânără. De aceea, trebuie să știi un lucru.
Dacă faci public ceva ce nu înțelegi complet
se va întoarce împotriva ta !
Nu știu... Cred că e mai mult vina noastră.
Încercăm să le creăm elevilor un mediu sigur,
ca să poată risca, să facă greșeli, să evolueze.
Dar, dacă faci greșeala asta, nu te vom putea proteja.
Nici eu, nici profesorii. Fiindcă va schimba totul.
Vor suferi mulți oameni nevinovați.
Astfel de anchete sunt ca o grenadă.
În toată nebunia, sar schije.
Există pagube colaterale. Sunt convins că știi asta.
Nu e perfect, dar funcționează. Ceea ce avem aici funcționează.
Sper să rămână așa.
Rachel, mai ești printre noi ?
Da. Scuze.
Întrebarea a patra. Care e simbolul potasiului ?
Da ?
Salut, Frank ! Am mai făcut cercetări săptămâna trecută.
- Mă îngrijorează ce am aflat. - Bine, intră.
Știi că nu avem chitanțe. Dar unii dintre furnizori...
Treaba cu Pam nu se rezumă la acei 250 000, cum crezusem.
Ai idee care ar putea fi suma ?
500 000 ? Un milion ?
- Phil, ajută-mă. - Nu știu.
Bine. Încearcă să afli. Fă ce știi tu cu cifrele,
și apoi vom vedea amândoi ce-i de făcut.
- Mersi, Phil. - Mai e ceva.
Un zbor la Heathrow, Londra, în vacanța de iarnă.
A fost zborul meu pentru conferința Pell.
Clasa întâi la Concorde.
Da... Nu eu fac rezervările. Asta e treaba lui Jenny.
- Chiar și dacă.. - Sunt două locuri.
Două locuri alăturate, la clasa întâi.
5 000 dus, per bilet. În total, 20 000 de dolari !
Pare o greșeală.
Am contactat linia aeriană.
Cine e Kyle Contreras ?
În regulă...
- Deci așa vrei să joci ? - Nu, nu mă joc.
Câtă obrăznicie ! De la un tip
care de șase luni ne falsifică registrele ca să-și acopere neglijența.
Stai. Nu despre asta e vorba.
Nu ? Puteai preveni faza cu Pam. Tu ești auditorul !
Pentru ce ești plătit ? Ca să mergi la teatrul local,
în loc să faci contabilitatea școlii ?
Și eu pot arăta cu degetul, Phil. Dar cred că ești de acord
că n-ar fi un mod productiv de a ne folosi timpul.
Dar ai de gând să-ți faci treaba sau vrei să-l chem pe Hevesi,
să ți-o facă el ? Îl pot suna chiar acum.
Voi rezolva problema. Nu trebuia să aduc vorba despre asta.
Normal că nu !
- Nu voi mai spune nimic. - Bine ! Valea !
Tată, te pot întreba ceva ?
Nu-mi răspunde, dacă nu vrei.
Mă poți întreba orice.
Știu ce ai spus atunci când toată povestea aia...
Tranzacțiile ilegale.
Chiar nu știai nimic ?
Mă întrebi dacă am fost implicat ?
Nu am fost niciun moment implicat, îți jur.
Dar... Trebuie să înțelegi
că oamenii aceia mi-au fost colegi toată cariera.
Aveau copii cu care tu și Neil vă jucați în weekenduri.
Tipi cu familii... Erau oameni de treabă.
Oricum s-ar fi rezolvat totul în timp, deci nu contează.
N-am spus nimic. Aș fi putut, dar n-am făcut-o.
Și trebuie să trăiesc cu asta.
'Neața !
"Evidențele arată ani buni de cheltuieli dubioase, la vârf"
M-ai pus să fiu imaginea districtului. O imagine care reflectă prosperitate.
Știu că pare grav când o spun așa,
dar pune-te în locul meu. Încercam să-mi fac treaba.
Una e un costum șifonat. Asta e cu totul altceva.
Contractul meu are o clauză
care permite orice cheltuieli necesare și adecvate...
Știu ! Eu ți-am scris contractul.
Cuvântul-cheie era "discreția".
- Tu n-auzi ce zic. - Aud foarte bine !
Ai dat 30 000 de dolari pe curățătorie !
Pe parcursul câtorva ani. Și îi voi rambursa.
- Am făcut-o pentru școală. - Nu, ai vrut să arăți bine.
Haide, Frank ! Se știe ce hram porți.
Costumele șmechere, parfumul... Tratamentele faciale !
Toți râd de tine !
Erai tipul meu de bază. Eu te-am adus și te-am susținut.
Acum sunt compromis. Toți suntem. Din cauza...
Ce ne-ați făcut ?
În regulă...
Eram la cină, acum mulți ani.
Nimic deosebit, era o pizzerie de pe Bell Boulevard.
Am luat două salate grecești și un suc.
Am folosit accidental cardul greșit.
Pentru 20 de dolari. Urma să rezolv lunea următoare.
Mi-am zis că rambursez școala din buzunar.
Lunea a venit și s-a dus. Nimeni n-a zis nimic, nu i-a păsat nimănui.
Marți, a fost un covrig de 60 de cenți. Bob...
Dacă voiam bani, mă duceam pe Wall Street.
Aș fi avut o vilă în Country Estates, ca tine, dar...
Am vrut să schimb ceva.
Și am reușit. Împreună. Uite !
Am ajuns pe locul al patrulea. Datorită mie.
Pe un salariu de profesor,
în timp ce tu și ceilalți ați sifonat milioane.
Am ajuns pe locul patru. Și vom ajunge primii.
Am convocat o ședință de urgență.
Vom declara cum am gestionat situația cu Pam din noiembrie.
- Poftim ? Nu se poate ! - Așa trebuie.
Nu. Nu acum ! Nu înainte să se voteze bugetul.
Mai sunt câteva zile. Bob, e...
Bob !
Încă mă pot întoarce la Harvard.
Sper să-ți găsești liniștea, Frank.
De ce aflăm asta de la copii, și nu de la dumneavoastră ?
Știm că sunteți furioși.
Dar nu ne permitem să blocăm bugetul școlii
și să obstrucționăm educația copiilor.
Asta e corupție la vârf. Vrem demisii !
Nu rezolvăm nimic.
Vă înțeleg abordarea. Vă voi răspunde la toate întrebările.
Dar lăsați-mă să citesc declarația.
Ar trebui să fiți la pușcărie !
Destul !
Mary Ann, ce naiba se întâmplă ? Mary Ann ?
A sunat Havesi. Frank, ai zis că n-o să sune.
Frank !
Bună ziua, dr. Tassone ! Mă bucur că v-am prins.
- Carol, nu e momentul potri... - Nu vă ținem mult.
Chad are ceva să vă spună.
- Vă rog să-l ascultați un pic. - Sigur.
Sigur că da.
În regulă.
Bună ziua, dr. Tassone ! Doresc să vorbesc despre programul OMNI...
Parcă discutaserăm toamna trecută.
Militzok i-a dat testul, dar i-a mărit special dificultatea.
- Nu era de clasa a treia. - Bine. Mă interesez.
- Chad, termină de citit. - Bine.
Sper să mă aveți în vedere pentru acest program excelent.
Cred că sunt foarte inteligent și pot învăța într-un ritm ac...
- Ac... - Zi pe silabe.
- Accelerat ? - Exact.
L-ai auzit pe dr. Tassone ? Citește din nou, de la începutul paragrafului.
- Bună ziua, dr. Tassone... - Treci la propoziția cu probleme.
E în regulă. Nu te grăbi. De la...
Cred că sunt foarte inteligent și pot învăța într-un ritm ac...
- Accelerat. - Aclecerat ?
- Accerorat ? - Accelerat !
În regulă.
Chad, îți plac mașinile de curse ? Da ? Bine.
Să zicem că ești pilot. Nu-ți trebuie aia.
Ești pilot. Ești pe primul loc la cursa Indy 500
și ai toți sponsorii posibili.
Ai vântul în plete și te simți grozav.
Deodată, simți ceva în spate, care ți s-a înfipt în apărătoare.
Te uiți în oglindă. E un cârlig.
E legat de un cablu lung din metal,
iar la capătul cablului e un bolțar de cinci tone.
Treaba ta e să pilotezi. Ești Dale Earnhardt, prins de bolțarul ăsta.
Ai ajuns pe ultimul loc și te gândești ce să faci.
E simplu. Apeși tare pe pedală și accelerezi.
Atât de tare, încât cablul se rupe, bolțarul explodează...
Spune și tu, Chad. Accelerat. Accelerat !
- Accelerat ? - Da !
Da.
- Care-i problema dv. ? - Problema mea ?
Problema mea ești tu, Carol.
Oamenii care-și chinuie copiii ca pe niște cai de curse la Belmont.
Poftim ?!
Care au plăcerea de a ne trata ca pe servitori.
Îți amintești profesorii care au stat cu tine,
te-au ținut de mână, te-au învățat adunarea și scăderea,
ți-au zis despre Gatsby, Salinger, de "Pasărea cântătoare" ?
Le-ai uitat numele și fețele ?
Ascultă-mă !
Nu vreți să ne vedeți ca pe niște oameni, fiindcă nu vă convine.
Ne lăsați în urmă și nu vă mai gândiți la noi.
Poate că voi uitați. Dar noi nu uităm. Niciodată.
- Ce a pățit ? - Nu știu. Cred că n-are nimic.
Să luăm mâncare și să mergem acasă.
Ar trebui să vă fie rușine.
Două case lângă plajă, în Florida și în Hamptons.
Cinci skijeturi, mașini de lux,
vacanțe în Brazilia, Puerto Rico, Hawaii,
electronice, bijuterii, lucrări de artă.
- Mâncare de câini... - Mi-a venit avocatul ?
Pam, vei fi închisă mult timp. Îți putem înfunda și familia.
Nu vorbi despre ei.
Bietul Jim, mai ales... Abia își revenise.
Știi cum arată piața de muncă pentru cei cu cazier ?
Poate că nu e prea târziu să-i salvezi.
Să-ți salvezi fiul.
Ce faci aici ?
Am vrut să te văd.
- Nu ai de lucru ? - Am demisionat.
- Când ? - Azi.
Am urcat în avion, am venit și nu mai plec niciodată.
Dansează. Dansează cu mine, Frank !
Nu.
Mișcă-te un pic. Haide !
Te rog !
Așa te vreau. Până la fund !
- Îți place ? - Ringul e al tău !
Leagănă-te un pic.
- Mai jos. Dă din fund ! - Nu.
Bine, fă cum vrei tu.
Haide !
Uite un pic de...
UTILITĂȚI SPECIALE
Lisa, ține copiii în casă. Nu trebuie să vadă asta.
Hei !
Bună !
În sertarul de sus al bufetului sunt 30 000 de dolari.
Poftim ?
- Ai putea trăi un an din ei. - Ce tot spui acolo ?
Ai ceva foarte special în tine.
Nu lăsa pe nimeni să-ți răpească sau să profite de lucrul ăsta.
Ce dracu'...
- Nu mă vrei aici. - Ce se întâmplă ?
Sunteți arestat de statul New York. Coborâți.
- Frank, ce se întâmplă ? - Mâinile pe bord !
- Frank, ce-i asta ? - Nu mă cunoști. Sunt rău.
Te-am mințit. I-am mințit pe toți. Sunt un mincinos.
Pune-ți mâinile pe bord. Ascultă-i !
- Afară din mașină ! - Nu...
Frank !
Nu face nimic. Lăsați-l. Frank !
Frank !
Noi am tipărit
broșuri și manuale pentru districtul școlar.
- "Noi" ? - Eu.
Doar eu lucram la Wordpower.
Fără parteneri ?
Se pare că jumătate dintre încasările firmei
i-au fost transferate lui Francis A. Tassone.
Nu mă puteți obliga.
Nu. Nu mă puteți obliga să depun mărturie împotriva soțului meu.
Soț ?
Suntem parteneri domestici.
Suntem împreună de 33 de ani. Avem dreptul la protecție federală.
Sunteți căsătoriți legal ?
Toată lumea ne-a spus că Tassone pomenea de o soție.
Dar că e moartă de 30 de ani.
Țineți minte poza de nuntă de pe biroul lui ? Cum o chema ?
Încetați.
Ce să încetez ? Sigur ați văzut-o și dv.
Sigur ați trecut prin biroul lui. Școala v-a dat 800 000 de dolari.
În regulă.
Să încercăm altfel.
Știați că partenerul dv...
a cumpărat o proprietate în Nevada anul ăsta ? Cu alt bărbat.
E dansator.
E un lucru groaznic. Nu e vorba doar despre bani,
ci despre încrederea în școli, integritatea instituțiilor...
Nu știm cum ne vom reveni.
N-a mai fost la fel. Părinții ne-au tratat altfel după aceea.
De parcă am fi știut ceva.
Da, am fi dorit să aflăm mai devreme.
Când totul merge bine, cine caută probleme ?
El era foarte săritor.
Dacă ne trebuia ceva, ne întâmpina cu un zâmbet.
Eram toți fericiți. Nu ne-am pus întrebări.
Deci avem un mincinos și pe iubitul lui,
care se plimbă prin oraș în cine știe ce mașină.
Ne-a tras pe sfoară. E pur și simplu scârbos.
Mă gândesc la micile momente din anii trecuți,
când el părea...
Nu știu, părea pur și simplu sincer.
Mulțumesc.
REDACTOR-ȘEF
- Știu. - Știu că știi.
Fiți mândri de copiii voștri pentru acest premiu.
Seniorii intră la universități de elită într-un număr fără precedent.
Acesta a fost primul an
în care recrutorii universităților ne-au sunat ei pe noi.
Ce s-a schimbat ? Cu ce e mica noastră școală publică
diferită de celelalte din Long Island ?
Ca să nu mai zic din țară.
Până la urmă, totul se rezumă la integritate.
Integritate la clasă, în programă,
în abordarea noastră privind implicarea în educație.
Astea sunt lucrurile spuse de obicei.
Dar niciodată în cariera mea n-am văzut atâta pasiune pentru toți factorii.
Și, pe lângă asta, dorința de a gândi ambițios.
Știți de ce suntem aici și ce înseamnă asta pentru oraș.
Dar vreau să vă vorbesc despre cel căruia i se datorează totul.
Nu ajungi primul peste noapte. E nevoie de ani de muncă.
Iar această comunitate știe ce înseamnă colaborarea.
Înainte de Frank Tassone, n-aveam performanță la matematică.
Nu se extinsese catedra de limbi străine.
Nu exista serviciu comunitar. Nu exista deschidere publică.
Nu exista SkyWalk. El e un om care a oferit mult acestei școli.
Magnific. Felicitări !
Aplauze pentru cel care ne-a reabilitat școlile
și ne-a adus pe primul loc !
Am reușit, Frank.
Numărul unu ! Numărul unu !
Frank Tassone a fost găsit vinovat de furtul a 2,2 milioane de dolari
de la districtul școlar Roslyn și a fost condamnat la 4-12 ani.
Pamela Gluckin a pledat vinovăția pentru furtul a 4,3 milioane de dolari,
a depus mărturie împotriva lui Tassone și a fost condamnată la trei-nouă ani.
În total, districtul școlar Roslyn a fost păgubit de 11 milioane de dolari.
A fost cel mai mare furt din școli din istoria SUA.
Scandalul a apărut în New York Times, în Newsday
și în restul ziarelor din zona tristatală.
... dar doar după ce ziarul școlii a publicat știrea.
Din cauza unei breșe a legii pensiilor din New York,
Frank Tassone are încă dreptul la 173 495,04 dolari pe an.
Ați urmărit filmul SCANDAL ÎN EDUCAȚIE
Traducerea și adaptarea GRETE MÜLLER